
2562
บทคัดย่อ

การศึกษาค้นคว้ารายงานการพัฒนาการสร้างชุดการสอนอ่านจับใจความภาษาไทยสำหรับนักเรียนชั้นประถมศึกษาปีที่ 3 ครั้งนี้มีวัตถุประสงค์เพื่อ 1) เพื่อพัฒนาการสร้างชุดการสอนอ่านจับใจความ สำหรับนักเรียนชั้นประถมศึกษาปีที่ 3 ให้มีประสิทธิภาพ 80/80  2)  เพื่อเปรียบเทียบผลสัมฤทธิ์ทางการเรียนการพัฒนาการสร้างชุดการสอนการอ่านจับใจความ สำหรับนักเรียนชั้นประถมศึกษาปีที่ 3 ของนักเรียนก่อนเรียน และหลังเรียนด้วยชุดการสอน อ่านจับใจความภาษาไทยสำหรับนักเรียนชั้นประถมศึกษาปีที่ 3 นักเรียนมีผลสัมฤทธิ์ทางการเรียนสูงขึ้น 3) เพื่อศึกษาความพึงพอใจของนักเรียนที่มีต่อการเรียนการสอน โดยใช้ชุดการสอนอ่านจับใจความภาษาไทย สำหรับนักเรียนชั้นประถมศึกษาปีที่ 3 สำหรับประชากร และกลุ่มตัวอย่างเป็นนักเรียนชั้นประถมศึกษา       ปีที่ 3 ปีการศึกษา 2562  จำนวน 4 ห้องเรียน รวม 119 คน ส่วนกลุ่มตัวอย่างที่ใช้ในการวิจัยเป็นนักเรียน ชั้นประถมศึกษาปีที่ 3/1 จำนวน 1 ห้องเรียน มีนักเรียน 34 คน ซึ่งได้มาโดยวิธีสุ่มแบบเจาะจง (Purposive Random Sampling) วิเคราะห์ข้อมูลโดยหาค่า ค่าร้อยละ ค่าเฉลี่ย  ส่วนเบี่ยงเบนมาตรฐาน และสถิติเปรียบเทียบค่าเฉลี่ย จากกลุ่มตัวอย่างกลุ่มเดียว (t-test for Paired Samples)  เครื่องมือที่ใช้ได้แก่ 1) ชุดการสอนอ่านจับใจความประเภทร้อยแก้ว จำนวน ๖ ชุด  2) แบบทดสอบจัดผลสัมฤทธิ์ทางการเรียนก่อนเรียน 30 ข้อ และแบบทดสอบหลังเรียน 30 ข้อ  3) แบบประเมินความพึงพอใจของนักเรียนและมีค่าความเชื่อมั่น ๐.๙๖  และ ๐.๗๖

ผลการศึกษาค้นคว้าการอ่านจับใจความโดยใช้ชุดการสอนภาษาไทยสำหรับนักเรียนชั้นประถมศึกษาปีที่ 3  มีประสิทธิภาพ 83.24/84.51  ซึ่งสูงกว่าเกณฑ์มาตรฐานที่กำหนด  นอกจากนี้คะแนนทดสอบหลังเรียนสูงกว่าคะแนนทดสอบก่อนเรียน อย่างมีนัยสำคัญทางสถิติที่ระดับ .01 และผลประเมินความพึงพอใจของนักเรียนมีค่าความเชื่อมั่น ๐.๙๖  และ ๐.๗๖
